CELEX: 62008TN0567
Language: el
Date: 2008-12-19 00:00:00
Title: Υπόθεση T-567/08 P: Αίτηση αναιρέσεως που υπέβαλε στις 19 Δεκεμβρίου 2008 ο Bart Nijs κατά της απόφασης που εξέδωσε στις 9 Οκτωβρίου 2008 το Δικαστήριο Δημόσιας Διοίκησης στην υπόθεση F-49/06, Nijs κατά Ελεγκτικού Συνεδρίου

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/39
            
         Αίτηση αναιρέσεως που υπέβαλε στις 19 Δεκεμβρίου 2008 ο Bart Nijs κατά της απόφασης που εξέδωσε στις 9 Οκτωβρίου 2008 το Δικαστήριο Δημόσιας Διοίκησης στην υπόθεση F-49/06, Nijs κατά Ελεγκτικού Συνεδρίου
   (Υπόθεση T-567/08 P)
   (2009/C 55/70)
   Γλώσσα διαδικασίας: η γαλλική
   Διάδικοι
   
      Αναιρεσείων: Bart Nijs (Bereldange, Λουξεμβούργο) (εκπρόσωπος: F. Rollinger, δικηγόρος)
   
      Aντίδικος στην αναιρετική διαδικασία: Ελεγκτικό Συνέδριο των Ευρωπαϊκών Κοινοτήτων
   Αιτήματα του αναιρεσείοντος
   Ο αναιρεσείων ζητεί από το Δικαστήριο Δημόσιας Διοίκησης:
   
               —
            
            
               να κηρύξει την αίτηση αναιρέσεως παραδεκτή·
            
         
               —
            
            
               να την κηρύξει βάσιμη·
            
         
               —
            
            
               ως εκ τούτου, να ακυρώσει την απόφαση της 9ης Οκτωβρίου 2008 στην υπόθεση F-5/07, Bart Nijs κατά Ελεγκτικού Συνεδρίου.
            
         Ισχυρισμοί και κύρια επιχειρήματα
   Με την υπό κρίση αίτηση αναιρέσεως, ο αναιρεσείων ζητεί την ακύρωση της απόφασης που εξέδωσε το Δικαστήριο Δημόσιας Διοίκησης στις 9 Οκτωβρίου 2008 στην υπόθεση F-49/06, Nijs κατά Ελεγκτικού Συνεδρίου, με την οποία απορρίφθηκε ως εν μέρει απαράδεκτη και εν μέρει αβάσιμη η προσφυγή με την οποία ο αναιρεσείων είχε ζητήσει, αφενός, να ακυρωθεί η απόφαση περί μη προαγωγής του στον βαθμό A*11 στο πλαίσιο της περιόδου προαγωγών 2005 και, αφετέρου, να του επιδικασθεί αποζημίωση.
   Προς στήριξη της αιτήσεώς του αναιρέσεως, ο αναιρεσείων προβάλλει τέσσερις ισχυρισμούς αντλούμενους από:
   
               —
            
            
               αλλοίωση του δικογράφου της προσφυγής και του υπομνήματος απαντήσεως, στο μέτρο που η αναιρεσιβαλλόμενη απόφαση αντικατέστησε τον ισχυρισμό περί ελλείψεως αποφάσεως εκ μέρους της ΑΔΑ, που ισοδυναμεί με πλήρη έλλειψη αιτιολογίας, με εντελώς διαφορετικό ισχυρισμό·
            
         
               —
            
            
               μη συνεκτίμηση και/ή αλλοίωση αποδεικτικών στοιχείων, τα οποία απέρριψε το Δικαστήριο Δημόσιας Διοίκησης·
            
         
               —
            
            
               εσφαλμένη κατανομή του βάρους αποδείξεως, στο μέτρο που το Δικαστήριο Δημόσιας Διοίκησης θα έπρεπε να ζητήσει αποδείξεις για τους ισχυρισμούς του καθού·
            
         
               —
            
            
               παραβίαση του τεκμηρίου αθωότητας όσον αφορά την καταδίκη του αναιρεσείοντος στα δικαστικά έξοδα της πρωτοβάθμιας διαδικασίας.